Document ID: 31984R0838

*****
ΚΑΝΟΝΙΣΜΟΣ (ΕΟΚ) αριθ. 838/84 ΤΗΣ ΕΠΙΤΡΟΠΗΣ
της 30ής Μαρτίου 1984
που τροποποιεί για δεύτερη φορά τον κανονισμό (ΕΟΚ) αριθ. 3136/78 περί λεπτομερειών εφαρμογής του καθεστώτος καθορισμού με διαγωνισμό της εισφοράς κατά την εισαγωγή ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 16 παράγραφος 6,
Εκτιμώντας:
ότι το άρθρο 6 του κανονισμού (ΕΟΚ) αριθ. 3136/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 134/84 (4), προβλέπει ότι μόνο οι αιτήσεις για πιστοποιητικά εισαγωγής που αναφέρονται σε ποσότητες ανώτερες από 5 250 χιλιόγραμμα του προϊόντος που αφορά η εν λόγω αίτηση υπόκεινται στη διαδικασία διαγωνισμού· ότι, για τις ποσότητες που δεν υπερβαίνουν τις 5 000 χιλιόγραμμα, η εισφορά που πρέπει να εφαρμοστεί είναι η ελάχιστη εισφορά που ισχύει την ημέρα της εισαγωγής για καθεμία από τις προβλεπόμενες κατηγορίες ελαιολάδου· ότι η πείρα έδειξε ότι υπάρχουν κίνδυνοι να χρησιμοποοιηθεί η διαδικασία αυτή για να γίνει κατάχρηση του κανονικού καθεστώτος καθορισμού της εισφοράς κατά την εισαγωγή με διαγωνισμό· ότι πρέπει, κατά συνέπεια, να προσαρμοστούν οι διατάξεις αυτές αυξάνοντας κυρίως τις μέγιστες ποσότητες για τις οποίες εφαρμόζεται αυτή η απλοποιημένη διαδικασία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3136/78 τροποποιείται ως εξής:
1. Στο άρθρο 6 παράγραφος 1, οι όροι «5 250 χιλιόγραμμα» αντικαθίσταται από τους όρους «10 500 χιλιόγραμμα».
2. Στο άρθρο 6 παράγραφος 3, οι όροι «5 000 χιλιόγραμμα» αντικαθίσταται από τους όρους «10 000 χιλιόγραμμα».
Άρθρο 2
Ο παρών κανονισμός αρχίζει να ισχύει την 1η Απριλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1984.

Labels: 3
17
15